open-index/open-wikipedia-markdown huggingface dataset:
Persija (regionas)

*Šis straipsnis – apie istorinį regioną [[Iranas|Irano]] pietvakariuose. Apie senovinę civilizaciją, apėmusią visą Iraną, žiūrėkite straipsnyje [[Senovės Persija]]*

**Persija** (senovės persų: *Pārsa*) – senovinis regionas dabartiniame pietvakarių Irane (iš dalies atitinka Farso provinciją). Iš šiaurės jį supo Medija, iš rytų – Gedrosija ir dykumos, iš vakarų – Elamas.

Islamiškais laikais regionas pavadintas Farsu. Šio metu jame yra Farso provincija.

## Geografija
Persijos regionas yra iš vakarų ir šiaurės apsuptas kalnų, tuo tarpu viduriniai regionai garsėja lietingomis švelniomis žiemomis ir sausomis karštomis vasaromis. Šios vietos tinkamos auginti javus, citrusinius, datules.

## Ankstyvoji persų valstybė
Senovėje Persijos regionas buvo kontroliuojamas Elamo. Čia stovėjo svarbus miestas Anšanas.

Persų tauta minima kartu su medais 844 m. pr. m. e. Asirų šaltiniuose ji įvardijama *parsuaš*. Tuo metu jie klajojo šiaurės Irane aplink Urmijos ežerą. Apie 700 m. pr. m. e. legendinis valdovas Achemenes suvienijo persų gentis. Regioną kontroliuojant medams ir skitams, persai, vadovaujami valdovo *Teispes (Cišpiš)* migravo į pietus ir apsistojo Persijos regione. Čia jie perėmė daug tradicijų ir kultūros iš Elamo.

VII a. pr. m. e. augant Medijos imperijai, Persija tapo viena iš imperijos provincijų. Tačiau vietinė dinastija nebuvo nutraukta.

## Achemenidų imperija

550 m. pr. m. e. Persijos valdovas Kyras suvienijo suskaldytą Persiją ir pradėjo sukilimą prieš medus. Sumušęs Medijos valdovo Astijago pajėgas, jis perėmė Imperijos valdžią, tapo šachu ir pradėjo Achemenidų imperijos laikotarpį. Imperijos sostinėmis tapo Pasargadai ir Persepolis Persijos regione.

Achemenidams pavyko dar labiau praplėsti Imperijos teritorijas, užvaldžius visą Mažąją Aziją, įsiveržus į Graikiją.

Tuo metu Persijos regioną pasiekė zoroastrizmas, kuris tapo visos imperijos religija.

## Graikų ir partų valdymas
334 m. pr. m. e. Aleksandras Makedonietis įžengė į Achemenidų imperiją ir nugalėjo Persijos valdovą. Jam atiteko visa imperija, taip pat ir Persijos regionas. Po Aleksandro mirties Persiją paveldėjo Seleukidai. Tuo metu imperijos centrai kėlėsi į kitus regionus, ypač į Viduržemio jūros pajūrį. Todėl Persijos regionas prarado savo reikšmę.

170 m. pr. m. e. kiti užkariautojai partai paveldėjo imperiją. Jie valdė iš Ktesifono Mesopotamijoje.

## Sasanidų imperija

226 m. Persijos regionas atgimė iš naujo, nes šiose teritorijose sukilo Achemenidų palikuonis, persas Ardašyras. Jis įkūrė Sasanidų dinastiją, kuri dar vadinama Antrąja Persijos imperija.

## Islamo įsigalėjimas
Žlugus Sasanidų imperijai, Persija buvo prijungta prie Kalifato ir islamizuota. Ji tapo Farso provincija.
Jonas Zapojajis

**Jonas Zapojajis** (, , , 1487 m. Sepešvaras, dab. Spišski Hradas, Slovakija – 1540 m. liepos 22 d. Sasšebešas, dab. Sebešas, Rumunija) – 1526–1540 m. Vengrijos karalius.

## Biografija

Kilęs iš Transilvanijos didikų Zapojajų dinastijos. Tėvas Steponas Zapojajis. Motina Jadvyga iš Tišino.

## Šeima
1539 m. vedė Žygimanto Senojo ir Bonos Sforcos dukterį Izabelę, su kuria gimė Jonas Zigmantas Zapojajis, 1540–1570 m. Vengrijos karalius.

## Valdymas

1511–1526 m. Transilvanijos vaivada. 1514 m. nuslopino valstiečių sukilimą. 1515 m. Jonas Zapojajis ištekino seserį Barborą už Lenkijos karaliaus ir Lietuvos didžiojo kunigaikščio Žygimanto Senojo. Karaliui Liudvikui II 1526 m. žuvus Mohačo mūšyje su turkais, dalies bajorų išrinktas Vengrijos karaliumi.

Iki 1538 m. dėl sosto kovojo su kitos bajorų partijos 1527 m. karaliumi išrinktu Ferdinandu I Habsburgu. Nuo 1529 m. jį rėmė Turkijos sultonas, kurio vasalu tapo. Pagal slaptą abiejų varžovų 1538 m. Grosvardeino taiką po tuo metu bevaikio Jono Zapojajo mirties Ferdinandas I Habsburgas, kuriam liko Vengrijos vakarinė dalis, turėjo perimti karaliaus titulą. Keli mėnesiai prieš mirtį Jonas Zapojajis, kuriam gimė sūnus, būsimasis karalius Jonas Zigmantas, sutarties išsižadėjo.

## Šaltiniai

## Literatūra
* Nicolae Jorga: Geschichte des Osmanischen Reiches. Wissenschaftliche Buchgesellschaft, Darmstadt 1990. Zweiter Band, S. 404 (Wahl des Johann Zápolya am 16. Oktober)

## Nuorodos
Aba Samuelis

**Aba Samuelis** (, apie 990 m. – 1044 m. liepos 5 d.) – 1041–1044 m. Vengrijos karalius.

## Biografija
Chazarų kilmės. Nelaikomas Arpadų dinastijos atstovu, nors jo motina Vengrijos karaliaus Stepono I jaunesnioji sesuo Sarolta. 
## Šeima
Pirmoji žmona Vengrijos karaliaus Gezos duktė Gizela, antroji – Lenkijos karaliaus Meško I duktė Adelaida. Vaikai Petras Aba ir Domošlas Aba.

## Valdymas

Sostą užėmė sukilimo metu nuvertęs karalių Petrą. Šis, remiamas Šventosios Romos imperijos imperatoriaus Henriko III kariuomenės, 1044 m. grįžo į Vengriją. Pralaimėjęs jiems karą Aba Samuelis žuvo.

## Galerija

Samuel Aba Litho.JPG |Aba Samuelio litografija
Feldebrői altemplom sírkamrája.jpg|Aba Samuelio kapas


## Šaltiniai

## Literatūra
* Kristó, Gyula – Makk, Ferenc: Az Árpád-ház uralkodói. IPC Könyvek, 1996 ISBN 963-7930-97-3;
* G. Györffy, Święty Stefan I.
Andrius II

**Andrius II Jeruzalietis** (arba **Andrašis II**, , ,  apie 1177 m. – 1235 m. rugsėjo 21 d. Budoje) – 1205–1235 m. Vengrijos karalius.

## Biografija

Kilęs iš Arpadų dinastijos. Tėvas Vengrijos karalius Bela III, motina Agnesė. 
## Šeima
1200 m. vedė. Žmona Gertrūda fon Meran-Andechs (m. 1213 m.). Jiems gimė:
* Marija (1204–1237 m.), jos vyras Bulgarijos caras Ivanas Asenas II
* Bela IV (1206–1270 m.), Vengrijos karalius
* Šv. Elžbieta Vengrė (1207–1231 m.), jos vyras Tiuringijos landgrafas Liudvikas IV
* Kalmanas (1208–1241 m.), Haličo kunigaikštis
* Andrius (m. apie 1234 m.), Haličo kunigaikštis

Antroji žmona (vedė 1215 m. vasario 2 d.) Lotynų imperijos imperatoriaus Petro Kurtenė duktė Jolanta Kurtenė (1200–1233 m.). Su ja gimė duktė Jolanta (1219–1251 m.), jos vyras Aragono kunigaikštis Jokūbas I Aragonietis, jų duktė – 1270–1271 m. Prancūzijos karalienė Izabelė Aragonietė.

1234 m. gegužės 14 d. vėl vedė. Trečioji žmona Beatričė d’Estė, su ja gimė sūnus Steponas (1235–1272 m.), Slavonijos hercogas.

## Valdymas

Užėmė sostą nuvertęs sūnėną Vladislovą II. Dėl nesėkmių per 1217–1221 m. Penktąjį kryžiaus žygį, prastos šalies ekonominės padėties, didikų savivalės jis nusileido sukilusiems bajorams ir 1222 m. paskelbė Aukso bulę. Ji išplėtė didikų ir vidutiniųjų bajorų teises, gerokai apribojo karaliaus valdžią. 1211 m. pakvietė Kryžiuočių ordiną ginti Transilvanijos nuo kumanų, bet 1225 m. už mėginimą kurti savarankišką valstybę iš Vengrijos ordiną išvijo.

## Šaltiniai

## Literatūra
* Engel, Pat. Realm of St. Stephen: A History of Medieval Hungary, 2001
* Kristó, Gyula – Makk, Ferenc: Az Árpád-ház uralkodói (IPC Könyvek, 1996)
* Korai Magyar Történeti Lexikon (9-14. század), főszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994)
* Magyarország Történeti Kronológiája I. – A kezdetektől 1526-ig, főszerkesztő: Benda, Kálmán (Akadémiai Kiadó, Budapest, 1981)
## Nuorodos

## Galerija
Louis de Funès

**Lui de Fiunesas** (, 1914 m. liepos 31 d. – 1983 m. sausio 27 d.) – prancūzų komedinio kino aktorius.

De Fiunesas buvo gerai pažįstamas Prancūzijos, Ispanijos, Vokietijos, Belgijos, Nyderlandų, Italijos, Graikijos, Irano, buvusio Rytų bloko bei Tarybų Sąjungos gyventojams, tačiau angliškai kalbančiose šalyse neišgarsėjo. De Fiuneso filmai – daugiausia "slapstick" tipo komedijos, tačiau kaip aktorius jis buvo universalus. Ypač pagarsėjo savo išraiškinga mimika.

Tarp žinomiausių Lui de Fiuneso filmų – serija komedijų apie žandarą Kriušo, prasidėjusi filmu "Žandaras iš Sen Tropezo" (1964, *Le gendarme de Saint-Tropez*). Taip pat – filmai apie Fantomą, kuriuose de Fiunesas vaidina komisarą Žiuvą (pirmasis filmas – 1964, *[[Fantomas (1964 filmas)|Fantomas]]*).

## Nuorodos

* IMDB puslapis
* Apie aktorių
Alfred Hitchcock

**Alfredas Hičkokas** (, 1899 m. rugpjūčio 13 d. – 1980 m. balandžio 29 d.) – kino režisierius ir prodiuseris, kilęs iš Didžiosios Britanijos, tačiau vėliau dirbęs ir JAV. Hičkokas padarė didelę įtaką detektyvo, trilerio žanrams, pagarsėjo savo saspenso technikomis.

Hičkokas pradėjo karjerą Didžiojoje Britanijoje. Pirmieji jo filmai buvo nebylūs, vėliau perėjo prie garsinio kino. 1939 m. Hičkokas persikėlė į Holivudą, 1956 m. gavo antrą – JAV – pilietybę. Per šešis karjeros dešimtmečius Hičkokas sukūrė daugiau nei penkiasdešimt vaidybinių filmų, tarp jų:

* *Rebeka* (1940; Rebecca)
* *Nepažįstamieji traukinyje* (1951; Strangers on a Train)
* *[[Langas į kiemą]]* (1954; Rear Window)
* *Ž – tai žmogžudystė* (1954; Dial M for Murder)
* *[[Svaigulys (1958 filmas)|Svaigulys]]* (1958; Vertigo)
* *Į šiaurę per šiaurės vakarus* (1959; North by Northwest)
* *[[Psichopatas (1960 filmas)|Psichopatas]]* (1960; Psycho)
* *Paukščiai* (1963; The Birds)
* *Marnė* (1964; Marnie)
* *Topaz* (1969; Topaz)

## Šaltiniai

## Nuorodos
* Alfred Hitchcock biografija anglų kalba
Hot Fuss

„**Hot Fuss**“ yra debiutinis Las Vegaso alternatyvaus roko grupės The Killers albumas, išleistas 2004 m. birželio mėn. Jis buvo nominuotas „Grammy“ kaip Geriausias roko albumas, pakilo į 1-ą Did. Britanijos bei dar 4 šalių albumų topo vietą ir pasaulyje parduotas daugiau nei 7,5 mln. kopijų tiražu.

## Albumo dainos

# Jenny Was A Friend Of Mine (4:04)
# Mr. Brightside (3:42)
# Smile Like You Mean It (3:54)
# Somebody Told Me (3:17)
# All These Things That I've Done (kartu su „Sweet Inspirations“) (5:01)
# Andy, You're A Star (3:14)
# On Top (4:18)
# Glamorous Indie Rock & Roll (4:14)
# Believe Me Natalie (5:06)
# Midnight Show (4:02)
# Everything Will Be Alright (5:45)
  
## Papildomi kūriniai

Kai kuriose šalyse išleistuose albumuose buvo įtrauktos papildomos dainos:

* Change Your Mind (3:10)
* The Ballad Of Michael Valentine (3:49)
* Under The Gun (2:33)

## Singlai

Išleisti singlai: „Somebody Told Me“, „Mr. Brightside“, „All These Things That I've Done“ bei „Smile Like You Mean It“.

## Kiti faktai

Albumas pasiekė 1-ąją Did. Britanijos, Argentinos, Australijos, Belgijos bei Airijos albumų topo vietą. Grupė buvo nominuota daugybei apdovanojimų, tarp kurių - 5 Grammy, o laimėjo: „Meteor Ireland Music Awards“ - Geriausi gyvai grojantys atlikėjai, „MTV Video Music Awards“ - Geriausias debiutas, „mtvU Woodie Awards“ - Geriausias debiutas, „MuchMusic Video Awards“ - Geriausias tarptautinės grupės videoklipas („Mr. Brightside“), „NARM Awards“ - Geriausi pop/rock debiutantai, „Shockwaves NME Awards“ - Geriausia tarptautinė grupė bei „World Music Awards“ - Pasaulio perkamiausia nauja grupė.

Albumas buvo labai palankiai sutiktas įvairių muzikos kritikų, dalis kurių tvirtino, jog tai - vienas geriausių pastarojo laikmečio debiutinių albumų. Jis taip pat įtrauktas į knygą „1001 albumas, kuriuos privalai išgirsti iki savo mirties“ (1001 Albums You Must Hear Before You Die) kaip vienas iš 5 pačių naujausių visų laikų albumų. 

Did. Britanijos albumų tope šis albumas sumušė rekordą - jis išsilaikė Top 75-uke viso 173 savaites, o tai daugiau nei bet kuris kitas albumas šiame tūkstantmetyje.

Iki šios dienos pasaulyje parduota daugiau nei 7,5 mln. šio albumo kopijų.

## Šaltiniai


## Nuorodos

* „All These Things That I've Done“ videoklipas
* MusicOMH recenzija
Imsrė

**Imsrė** – upė Jurbarko rajono savivaldybės teritorijoje. Mituvos kairysis intakas. Jurbarko mieste prie Imsrės stūkso Bišpilio piliakalnis.

## Geografija
Prasideda Naukaimio apylinkėse. Teka į pietvakarius lygiagrečiai su Nemunu per 3–5 km nuo jo. Įteka į Mituvą 0,4 km nuo jos žiočių, ties Jurbarku. Ilgis 20 km, baseino plotas 49 km².

Slėnis 150–200 m pločio, išryškėja nuo Imsrės ir Gudintakio santakos. Vaga nuo ištakos iki Juodupio žiočių reguliuota, plotis 5 m, gylis 1,0-1,5 m. Vidutinis nuolydis 2,25 m/km. Srovės greitis 0,1 m/s. Vidutinis debitas žiotyse 0,31 m³/s. Sausringomis vasaromis aukštupyje vaga išdžiūsta.

## Intakai
**Kairysis:**
* Imsrelė

**Dešinieji:**
* Juodkupis
* Juodupis
* Gudintakis

## Etimologija

Upėvardžio šaknis yra *sr-*, susijusi su „sroventi, srūti, sraunus“, o *im-* tai priešdėlis (**In-srė*). Taigi, Imsrė – „įsrūvanti upė“.

## Įžymybės

Imsrės kairiajame krante yra Bišpilio piliakalnis. Imsrės ir Mituvos santakoje stovi Jurbarko Švč. Trejybės bažnyčia.

## Šaltiniai
Kilisas

**Kilisas** () – miestas Turkijos pietuose, netoli sienos su Sirija, į pietvakarius nuo Gaziantepo. Provincijos centras. 82,3 tūkst. gyventojų (2005 m.). Plentai į Kachramanmarašą, Chalebą. Maisto pramonė, medvilnės apdirbimas. Vynuogių, alyvuogių ir pistacijų prekyba.

## Istorija

Po Pirmojo pasaulinio karo Kilisas okupuotas Prancūzijos, 1921 m. grąžintas Turkijai.
Soul Stealer (albumas)

**Soul Stealer** – debiutinis Vilniaus heavy metal grupės „Soul Stealer“ albumas, kurį 2008 m. balandžio 21 d. Lietuvoje ir gegužės 5 d. užsienyje išleido sunkiosios muzikos leidybinė kompanija „Ledo Takas Records“. Albumo pristatymas įvyko balandžio 26 d. Vilniaus klube „Mulen Ružas“.

Įrašytas 2006 m. „Sigma“ studijoje, suvestas ir sudarytas išeitinis diskas studijoje „Thrigger Sounds“, Vilniuje, 2008 m. Albumą sudaro 10 dainų, iš kurių 3 – angliškos. Tai dainos iš 5-erių metų grupės gyvavimo laikotarpio (2003–2008 m.) kūrybos. Gerbėjams jau pažįstami grupės kūriniai įrašyti naujai, su šiek tiek pakeistomis aranžuotėmis bei vokalinėmis partijomis.

## Dainos

Žodžiai Jeronimo Miliaus, muzika – Enriko Slavinskio.

## Personalas

* Jeronimas Milius – vokalas
* Enrikas Slavinskis – gitara
* Kęstutis Žygė – bosinė gitara
* Vytautas Diškevičius – klavišiniai
* Šarūnas Venckus – būgnai
* Rimtautas Piskarskas – suvedimas ir išeitinis diskas

## Šaltiniai
Jonas Zigmantas Zapojajis

**Jonas Zapojajis** (, , , 1540 m. liepos 7 d. Buda, dab. Budapešto dalis – 1571 m. kovo 14 d. Gyulafehérvâr) – 1540–1544 m. ir 1554–1571 m. Vengrijos karalius.

## Biografija
Kilęs iš Transilvanijos didikų Zapojajų dinastijos. Tėvas Jonas Zapojajis. Motina Izabelė Jogailaitė.

## Valdymas

Tėvui 1540 m. mirus buvo kūdikis. Po nesėkmingų karų su Ferdinandu I Habsburgu motina regentė Izabelė, Žygimanto Senojo ir Bonos Sforcos duktė, 1544 m. su sūnumi apsigyveno Lenkijoje. 1554 m. vėl pakviestas Vengrijos seimo, atnaujino karą su Habsburgais. Ferdinandui 1556 m. tapus Šventosios Romos imperijos imperatoriumi, Jonas Zigmantas valdė Transilvaniją ir Vengrijos rytinę dalį. Rėmė reformaciją, 1555 m. Vengrijoje paskelbta tikėjimo laisvė.

## Šaltiniai

## Literatūra
* Larousse encyclopédique en couleurs. France Loisirs, 1987

## Nuorodos
Kirikalė

**Kirikalė** () – miestas Turkijos centrinėje dalyje, Anatolijos plokščiakalnyje, Kizil Irmako upės slėnyje, į rytus nuo Ankaros. Provincijos centras.

Keliai į Ankarą, Sivasą, geležinkelis į Ankarą ir Kaiserį. Plieno lydymas, ginklų ir šaudmenų, tekinimo staklių, žemės ūkio mašinų gamyba, chemijos, medienos apdirbimo pramonė. Javų (daugiausia kviečių), vynmedžių auginimo ir Angoros ožkų veisimo regiono prekybinis centras. Yra universitetas (įkurtas 1992 m.).

## Šaltiniai
Konija

**Konija** – miestas Turkijoje, Anatolijos plokščiakalnio pietuose, į pietus nuo Ankaros; provincijos centras. Per Koniją eina Stambulo-Bagdado geležinkelis, keliai į Izmirą, Ankarą, Adaną. Oro uostas. Metalo apdirbimo, chemijos, cemento, odos, tekstilės (daugiausia medvilnės, šilko), maisto pramonė. Kilimų audimo, keramikos amatai. Turizmas. Seldžiukų universitetas (įkurtas 1975 m.). Archeologijos, etnologijos ir kiti muziejai.

Pagrindiniai architektūros paminklai: Alaedino mečetė (XII–XIII a.), Insės minareto medresė (XIII a.), Karatajaus medresė (XIII a.), Mevlanos mauzoliejus.

## Istorija
Nuo seno miestas žinomas kaip ***Ikonijus*** (). 1071 m. atiteko turkų seldžiukų įkurtai valstybei. Jos valdovas Suleimanas sostinę perkėlė į Ikonijų, pavadino ją Konija, o nuo 1092 m. tapo sultonato sostine. XIII a. Konijoje gyveno vienas žymiausių persų poetų, sufijų – Rumi. Vėliau čia įsikūrė jo idėjomis sužavėtas dervišų Mevlevių ordinas. XIII a. viduryje dėl mongolų įsiveržimo ir vidaus kovų sultonatas susilpnėjo. Nuo 1313 m. Konija priklausė turkų Karamanidų emyratui, nuo 1474 m. Osmanų imperijai. Iki XVI a. buvo Osmanų kunigaikščių rezidencija. Turkijos Respublikos laikais Konija buvo svarbus islamo centras, besipriešinęs sekuliarizacijai.

## Sportas
* Konyaspor (futbolas)


Selimiye Mosque - Selimiye Camii, Konya.jpg|Selimijos mečetė
Mausoleo Mevlana.jpg|Mevlanos (Rumi) muziejus
Konya - Valilik - panoramio.jpg|Savivaldybės rūmai
Alaedin Camii.JPG|Alaedino mečetė


## Šaltiniai
Psichologinis realizmas

**Psichologinis realizmas** – žmogaus vidinių išgyvenimų, dvasinių „praregėjimų“, sąžinės, sąmonės procesų, meilės jausmų, dorovės temų vaizdavimas. Tokio tipo literatūroje įsigali savitos pasakojimo formos – vidinis monologas, menamoji kalba, o pasakojimo objektyvumą keičia subjektyvumas, t. y. pasakotojas nevengia tiesiogiai išsakyti savo santykį, vertinimą, jausmus.

Svarbiausi šios literatūros krypties atstovai Lietuvoje:
* Lazdynų Pelėda
* Šatrijos Ragana
* Jonas Biliūnas
* Antanas Vienuolis-Žukauskas
* Vincas Mykolaitis-Putinas
Iskenderuno įlanka

**Iskenderuno įlanka** () – Viduržemio jūros įlanka, įsiterpusi prie pietinių Turkijos krantų. Ilgis 74 km, plotis iki 46 km. Gylis iki 99 m. Įteka Džeihano upė. Potvynių aukštis iki 0,8 m.

Prie įlankos įsikūręs Iskenderuno uostas.

## Šaltiniai
Iskenderunas

**Iskenderunas** () – miestas pietų Turkijoje, Hatajaus provincijoje, į šiaurę nuo Antakijos, Šviesos kalnų (*Nur Dağları*) vakarinėje papėdėje. Uostas prie Iskenderuno įlankos (išvežama nafta, tiekiama naftotiekiu iš Batmano rajono, chromo rūda, medvilnė). Veikia oro uostas, plentai į Alepą, Latakiją. Tekstilės, maisto, chemijos (trąšų) pramonė, metalurgija, laivų statyba. Yra karinio jūrų laivyno bazė. Apylinkėse kasama geležies rūda.

## Istorija
333 m. pr. m. e. miestą pergalės prieš Persijos karalių Darijų III Kodomaną per Iso mūšį atminimui įkūrė ir ***Aleksandrieta*** () pavadino Aleksandras Makedonietis. Viduramžiais tapo svarbiu prekybos su Persija, Indija ir Rytų Azija uostu. 1516 m. tapo Osmanų imperijos valda. 1832 m. prie Aleksandretos Egipto kariuomenė sumušė turkus. Nuo 1918 m. priklausė autonominei Aleksandretos sričiai (sandžakui). 1920–1939 m. Prancūzijos mandatinės Sirijos teritorijos administracinis centras.

1939 m. pavadinimas suturkintas į Iskenderuną. XX a. antroje pusėje plėtojosi kaip pramoninis centras. Iskenderunas smarkiai apgriautas per 2023 m. žemės drebėjimą.

## Šaltiniai
Infadels

**Infadels** - roko ir elektroninės muzikos grupė, susikūrusi Londone, Jungtinėje Karalystėje.

## Istorija
Grupė susikūrė 2003 metais. Ją įkūrė Alex Bruford ir Matt Gooderson.
Turkijos Rivjera

**Turkijos Rivjera** () – pietvakarinių Turkijos Viduržemio ir Egėjo jūrų pakrančių pavadinimas. Įeina į Antalijos, Muglos, Aidino ir Izmiro provincijas. Regionas garsus savo istorinių miestų palikimu ir kurortų gausa. Pagrindiniai Turkijos Rivjeros kurortai: Antalija, Alanija, Bodrumas, Fethijė, Kešas, Kemeras, Kušadasis, Marmaris, Mugla, Belekas, Sidė.
Bozdžaada

**Bozdžaada** (), **Tenedas** () – nedidelė sala Egėjo jūroje, netoli Dardanelų sąsiaurio. Priklauso Turkijai, Čanakalės provincijai. Plotas 37,6 km². 2,4 tūkst. gyventojų (2000 m.), dauguma – graikai.

## Šaltiniai
Galipolio pusiasalis

**Galipolio pusiasalis** () yra Trakijoje, Turkijos europinėje dalyje, Čanakalės provincijoje. Išskiša į pietvakarius ir skiria Egėjo jūrą (Saroso įlanką) nuo Dardanelų sąsiaurio. Ilgis 90 km. Vyrauja kalvota lyguma, iškylanti iki 374 m aukščio. Auga Viduržemio tipo krūmynai. Pagrindinis miestas – Gelibolu.

Seniau graikų vadintas **Trakijos Chersonesu** ()
Giokčeada

**Giokčeada** (), **Imbras, Imrozas** () – sala Egėjo jūroje, prie Galipolio pusiasalio ir įėjimo į Saroso įlanką. Priklauso Turkijai, Čanakalės provincijai. Plotas 279 km². 9,4 tūkst. gyventojų (2019 m.), dauguma jų gyvena Giokčeados mieste. Sala kalnuota, yra miškų. Ilgis 31 km, didžiausias plotis 13 km. Aukštis iki 673 m (Elijo k.).

Verčiamasi vynuogininkyste ir vyno gamyba, turizmu.

## Šaltiniai
Marmuro sala

**Marmuro sala** () – didžiausia sala Marmuro jūroje. Priklauso Turkijai, Balikesyro provincijai. Plotas 130 km². Paviršius kalvotas, aukštis iki 699 m. Marmuro telkiniai (nuo to kilo salos ir jūros vardas).

Antikoje sala vadinta **Prokonesu** ().

## Išnašos
Windir

**Windir** (*Warrior* angliškai, *Karžygys* lietuviškai) buvo folkloric black metal grupė iš Sogndalo, Norvegijos. Grupė kombinavo black metal'ą su norvegiška folk muzika ir mitologija. Grupė susikūrė 1994 metais, bet iki 1997 metų neišleido nė vieno albumo. Windir buvo vokalisto ir multi-instrumentalisto Terje „Valfar“ Bakken projektas.

Grupė Windir išleido keturis albumus per beveik dešimt savo gyvavimo metų, kiekvieną vis sėkmingesnį nei pastarasis. Grupė iširo po Valfar mirties Sogndal’o kalnuose 2004 m. sausio  14 d. Jis mirė nuo hipotermijos.

Daugelis Windir kūrinių parašyti vietiniu dialektu Sognamål.

## Valfar mirtis
2004 metų sausio 14 dieną Terje „Valfar“ Bakken pėsčiomis išėjo į savo šeimos trobelę Fagereggi’yje, Norvegijoje. Nesulaukę Valfar, jo šeima susisiekė su vietos valdžia, kuri suorganizavo paieškos komandą. Sausio 17 dieną Valfar kūnas buvo rastas Reppastølen’e, Sogndal’o slėnyje. Nustebintas labai blogų oro sąlygų ir gilaus sniego, jis pabandė pasukti atgal namų kryptimi, bet kelyje mirė nuo hipotermijos. Jis buvo palaidotas sausio 27 dieną Stedje bažnyčioje, Norvegijoje. 2004-ųjų kovo mėn. grupė Windir oficialiai išsiskyrė.

Jungtinis Windir *outtakes* ir *B-Sides* albumas buvo pavadintas *[[Valfar, ein Windir]]* buvo išleistas 2004-aisiais ir skirtas pagerbti žuvisiam nariui Valfar. 2004 metais rugsėjo 3 dieną, Osle, likę grupės Windir nariai surengė savo paskutinįjį koncertą Valfar garbei. Enslaved, Finntroll ir Mindgrinder buvo koncerto svečiai.

Trys buvę grupės Windir nariai sukūrė grupę Vreid, kurioje tęsia Valfar ambicijas, tik šiek tiek kitokiu būdu.

## Nariai

### Galutinė sudėtis
* Valfar – vokalas, akordeonas, kiti instrumentai
* Hvàll (Jarle Kvåle) – bosinė gitara
* Steingrim – būgnai
* Sture Dingsøyr – ritminė gitara
* Strom (Stian Bakketeig) – vedanti gitara
* Righ (Gaute Refsnes) – klavišiniai

### Buvę nariai
* Sorg – gitara
* Cosmocrator – švarus vokalas (*[[1184 (Windir Album)|1184]]* ir *[[Likferd]]* albumuose)
* Vegard – vokalas (keletas dainų iš *[[SognaMetal]]* DVD) (Vegard yra Valfar brolis)

## Diskografija

### Demo
Valfar – vokalas, Sorg – gitara, Steingrim – būgnai.
* *[[Sogneriket]]* (1995)
* *[[Det Gamle Riket]]* (1995)

### Albumai
* *[[Sóknardalr]]* (1997)
* *[[Arntor]]* (1999)
* *[[1184 (Windir Album)|1184]]* (2001)
* *[[Likferd]]* (2003)
* *[[Valfar, ein Windir]]* (2004, jungtinis albumas, išleistas mirusio nario Valfar garbei)

### Video
* *[[SognaMetal]]* (DVD, 2005)

## Išnašos

## Nuorodos
* Oficialus puslapis 
* Biografija
Hideo Kojima

**Hideo Kodžima** (; g. 1963 m. rugpjūčio 24 d. Setagajoje, Tokijuje) – Japonijos kompiuterinių žaidimų kūrėjas.

Buvo kompanijos „Konami“ viceprezidentas. Dalyvavo kuriant žaidimus „Metal Gear“, „Snatcher“.

2016 m. vasario mėnesį vykusiuose kasmetiniuose D.I.C.E apdovanojimuose pelnė AIAS Šlovės muziejaus apdovanojimą.

## Biografija
Kodžima gimė Setagajoje, Tokijuje, Japonijoje. Didelę aistrą filmams pajuto dar vaikystėje, kuomet su šeima iki išnaktų žiūrėdavo filmus. Paauglystėje jo šeima persikėlė į Kobę, kur H. Kodžima gyveno iki pilnametystės. Kai jam buvo 13, mirė tėvas. Hideo norėjo tapti kino kūrėju ar dailininku, bet dėl suprastėjusios šeimos finansinės padėties stojo studijuoti ekonomiką, laisvalaikiu rašydavo apsakymus, kurių keletą buvo pateikęs laikraščiams išspausdinti, bet nesėkmingai, didžiąja dalimi dėl to, kad jos buvo per ilgos apimties. Galiausiai nusprendė pasukti filmų kūrybos link dėka draugo, turėjusio 8 mm kamerą.

Interviu „G4“ televizijos laidai „Icons“ metu Kojima atskleidė, kad studijuodamas ekonomiką universitete laisvalaikiu žaidė vaizdo žaidimus, daugiausia konsole Nintendo Famicom. Ketvirtaisiais studijų universitete metais Kojima nustebino savo bendraamžius paskelbdamas apie savo ketinimus įstoti į vaizdo žaidimų industriją, nepaisant pirminių ambicijų tapti kino režisieriumi. Jis manė, jog vaizdo žaidimų dizainerio karjera suteiks didesnį pasitenkinimą. Dauguma jo draugų ir kolegų bandė jį atgrasyti nuo šių ketinimų, mat tuomet vaizdo žaidimai nebuvo tokia gerbiama ir pelninga sritis. Tačiau Kodžimą palaikė jo motina, ko jam užteko.

1980 m. jis gavo pasiūlymą dirbti „Nintendo“ kompanijoje. Netrukus perėjo į „Konami“. Pripažinimą pelnę jo sukurti žaidimai „Policenauts“ ir „Metal Gear Solid“ tapo neatsiejamu „Konami“ kompanijos atributu.

2015 m. gruodį, po nesutarimų su „Konami“ valdyba, paliko įmonę, netrukus po ko buvo išformuota jo vadovaujama studija „Kojima Productions“, kurią jis naujai įsteigė jau po nepriklausomos studijos forma.

## Išnašos

## Nuorodos
* Hideo Kojima svetainėje IMDb
* Hideo Kojima svetainėje MobyGames
* Hideo Kojima RAWG
* Kojima Productions
Herbariumas

**Herbariumas** ( < *herba* 'žolė') – išdžiovintų augalų, atitinkamai paruoštų ilgiau išlaikyti, sistematiškai sutvarkytas rinkinys. Tuo vardu taip pat vadinamos įstaigos, saugančios ir tiriančios tokius rinkinius.

## Nuorodos
* VU Botanikos ir genetikos katedros herbariumas  (svetainė)
Simono algoritmas

Simono algoritmas - tai kvantinis algoritmas, kuris tam tikrą užduotį išsprendžia eksponentiškai greičiau nei klasikinis kompiuteris. Klasikiniam kompiuteriui reikia 2^{n/2} laiko, o kvantiniam kompiuteriui n^2 kubitų ir O(n) arba O(n^{2.376}) laiko. Šis algoritmas padėjo pagrindą Šoro algoritmui.

## Algoritmo veikimas
: Turime įėjime du "srautus" kubitų *n*:
: |\psi_0\rang=|0\rang^{\otimes n}|0\rang^{\otimes n}.
: Toliau praleidžiame pro Hadamardo vartus pirmus *n* kubitų:
: |\psi_1\rang={1\over \sqrt{2^n}}\sum_{x_1}^{2^n}|x\rang^{\otimes n}|0\rang^{\otimes n}.
: Toliau praleidžiame visus 2*n* kubitus pro funkciją:
: |\psi_2\rang={1\over \sqrt{2^n}}\sum_{x_1}^{2^n}|x\rang^{\otimes n}|f(x)\rang.

## Šaltiniai

## Nuorodos
* http://arxiv.org/pdf/quant-ph/0511272.pdf
* http://www.cs.berkeley.edu/~vazirani/f04quantum/notes/lec7.pdf
* http://www.cs.berkeley.edu/~vazirani/s07quantum/notes/lecture7.pdf
Informacinių sistemų priežiūra

**Informacinių sistemų priežiūra** (angl. „system maintenance“) – tai esamos informacinės sistemos (IS) aptarnavimas, teikiant įvairias jos priežiūros paslaugas, bei aprūpinimas įvairiomis priemonėmis sistemos veiklai ir jos gerinimui. Tuo tarpu informacinės sistemos palaikymas (angl. „system support“) apibrėžiamas kaip pačios sistemos keitimas, šalinant atsiradusius trūkumus, gerinant atitikimą su tikrove arba pritaikant ją pasikeitus įrengimams ar reikalavimams.

Kiekviena sistema turi būti prižiūrima ir palaikoma, jeigu norima, kad sistemos naudingumas esamoje aplinkoje nesumažėtų. Sistema yra tvirtai susieta su savo aplinka. Į aplinką įdiegiama sistema pakeičia ją, todėl keičiasi ir reikalavimai sistemai. Tikėtina, kad reikalavimai sistemai keisis jau sistemos kūrimo metu, todėl net ir naujai pateikta sistema neatitiks reikalavimų.

Apibendrinant priežiūros ir palaikymo veiksmus, juos galima suskirstyti į tris tipus:
* IS klaidų taisymas – tai trūkumų taisymas, kad informacinė sistema atitiktų reikalavimus.
* IS pritaikymas skirtingai darbo aplinkai - tai sistemos atnaujinimas, kad ji veiktų ir kitoje aplinkoje (pavyzdžiui, kitame kompiuteryje) nei buvo įdiegta iš pradžių.
* Sistemos funkcijų modifikavimas arba praplėtimas - siekiant patenkinti naujus reikalavimus, sistema atnaujinama.
 
Informacinių sistemų priežiūrą ir palaikymą vykdo specializuotos IT kompanijos arba organizacijos vidaus darbuotojai.
Informacinė sistema

**Informacinė sistema** (**IS**) informatikoje apibrėžiama kaip informacijos apdorojimo sistemos ir organizacijos išteklių (pačios informacijos, žmonių, techninių priemonių, finansų ir pan.) visuma, skirta informacijai apdoroti, formuoti (kurti), skleisti (siųsti ir gauti). Kitaip tariant, tai struktūrizuotas procesų ir procedūrų rinkinys, kuriame yra kaupiami duomenys, organizuojami ir perduodami vartotojui.

## Informacinių sistemų klasifikacija pagal automatizacijos lygį

Pagal automatizacijos lygį visas informacines sistemas galima būtų sąlyginai suskirstyti į:
* **[[Automatinis (informatika)|neautomatines]]** („*rankines*“) IS - tokios IS, kuriose nėra naudojama šiuolaikinės techninės priemonės ir visus darbus atlieka žmogus.
* **pusiau automatines** (*automatizuotas*) - tokios informacinės sistemos, kuriose yra naudojamos šiuolaikinės techninės priemonės, bet taip pat jose dalyvauja ir žmogus. Ši IS rūšis šiuo metu yra populiariausia. Ir todėl dažniausiai jos ir vadinamos informacinėmis sistemomis.
* **automatines** - šios IS atlieka visas informacijos apdorojimo operacijas be žmogaus įsikišimo, tai įvairūs robotai. Tokios informacinės sistemos pavyzdžiu galima būtų įvairias interneto paieškos sistemas, pvz., Google, kuri informaciją surenka iš įvairių internetinių puslapių ir šiame procese nedalyvauja žmogus.

Automatinės informacinės sistemos paprastai naudojasi kitų informacinių sistemų apdorota informaciją arba jose saugomais duomenimis. Tokios automatinės informacinės sistemos požiūriu kitos informacinės sistemos gali būti laikomos kaip šios informacinės sistemos sudėtinės dalys ir vadinamos paprastomis informacijos arba duomenų apdorojimo sistemomis.

## Informacinių sistemų gyvavimo ciklas
Bet kuri informacinė sistema turi savo gyvavimo ciklą, apimantį kūrimą, veikimą, tobulinimą bei naikinimą.
* Pirmoji - sistemos kūrimo fazė. Ji taip pat apima informacinės sistemos tobulinimą. Tai daugialypis procesas, kurio metu vykdoma analizė, projektavimas ir realizavimas.
* Antrojoje veikimo fazėje informacinė sistema vykdo numatytas funkcijas. Veikianti sistema būtinai turi būti prižiūrima bei palaikoma.
* Trečiosios fazės metu informacinė sistema tobulinama (gali būti vykdoma plėtra). Ši fazė prasideda analize. Pagal gautus analizės rezultatus, vykdomas projektavimas, vėliau - realizavimas.
* Ketvirtoji fazė - naikinimas. Ši fazė apima perėjimą prie naujos sistemos, senosios atsisakymą bei įrangos demontavimą.

## Taip pat skaitykite
* Geografinė informacinė sistema
* Šengeno informacinė sistema

## Šaltiniai
Išteklių perkėlimas

**Išteklių perkėlimas**, **dalinė ranga, laukosamda** () – masinio bendradarbiavimo forma, perkeliant į „išorę“ (*out*), iškeliant iš (organizacijos, terpės) „vidaus“ joje anksčiau vykdytą veiklą, darbą, funkciją. Išteklių perkėlimas ypač populiarus versle, pavyzdžiui, IT sektoriuje.

## IT paslaugų pirkimas

Informacinių technologijų (IT) paslaugų pirkimas () iš specializuotos IT įmonės – tai IT ūkio valdymas (kompiuterinės bei programinės įrangos auditas, IT sistemų administravimas, kompiuterinės bei programinės įrangos aptarnavimas, priežiūra, tiekimas ir t. t.), užsisakant šias paslaugas iš išorės (Lietuvoje tokio pobūdžio paslaugas teikia Alna, ATEA, Blue Bridge, ServIT ir kt.) bei visiškai arba iš dalies atsisakant etatinių darbuotojų, prižiūrinčių IT ūkį.

Specializuotos IT įmonės paslaugomis naudotis tikslinga, siekiant sumažinti kaštus (išlaidas darbuotojo paieškoms, darbo vietai, jo darbo priemonėms, mokymams ir kvalifikacijos kėlimui, darbuotojo kontrolei ir pan.), sumažinti riziką likti be priežiūros, etatiniam darbuotojui susirgus, atostogaujant ar išėjus iš darbo, arba tiesiog neturint glaudžių santykių su įrangos tiekėjais.

Turėti išorinį IT skyrių naudinga, nes specializuotoje IT įmonėje dirba visų sričių praktika besiremiantys specialistai. Vienas dirbantis etatinis darbuotojas visų sričių išmanyti negali, todėl iškyla darbų atlikimo kokybės problema. Kai už IT ūkio priežiūros paslaugas numatytas abonentinis mokestis, IT įmonė suinteresuota paslaugas suteikti per kuo trumpesnį laiką bei skiria dėmesį, kad sutrikimų būtų kuo mažiau. Incidentai gali būti likviduojami tiek darbo vietoje, tiek nuotoliniu būdu. Jeigu gedimo per pageidaujamą laiką pašalinti nepavyksta, įrenginys keičiamas į alternatyvų, stengiantis nesutrikdyti kliento darbo. Taigi, naudojantis šia paslauga yra didesnė tikimybė užtikrinti sklandų darbą bei galimybė susikoncentruoti į savo veiklos sritį, nesukant galvos dėl trikdžių.

Išorinis IT skyrius, siekdamas būti konkurencingas kitų rinkos dalyvių atžvilgiu ir tapti geresne alternatyva, įmonėms sprendžiant, kurį – išorinį ar vidinį – IT skyrių vertingiau turėti, yra priverstas būti kuo lankstesnis ir patrauklesnis. Ši siekiamybė nulemia didesnį darbo našumą, paslaugų kokybę ir mažesnę kainą, lyginant su vidiniu IT skyriumi.

Svarstant, ar verta pirkti kompiuterines paslaugas, iškyla duomenų saugumo klausimas. Stengiantis maksimaliai apsaugoti konfidencialią informaciją, gali būti ne tik pasirašomos griežtos atsakomybės sutartys, bet ir konkrečiai organizacijai priskiriamas specialistas. Taip sumažinamas priėjimas prie slapto pobūdžio informacijos ir palengvinama komunikacija tarp kliento ir įmonės, tampa aiškesnė atsakomybė.
IS

**IS** gali reikšti:

* Informacinė sistema – informacijos apdorojimo sistemos ir organizacijos išteklių visuma, skirta informacijai apdoroti, formuoti ir skleisti;
* Islandijos – ISO 3166-1 standartu apibrėžtas šalies dviejų raidžių kodas;
* ISO 3166-2:IS – ISO 3166-2 standarto sudėtinė dalis apibrėžianti Islandijos padalijimą į regionus.
* sunkiųjų TSRS tankų pavadinimų elementas, reiškęs „Josifas Stalinas“ (). Pvz., *[[IS-2]]*, *[[IS-3]]*.
* TSRS garvežių pavadinimo elementas, reiškęs „Josifas Stalinas“ ().

**is** gali reikšti:
* Islandų kalbos kodas (pagal ISO 639-1 standartą);
* Islandiška Vikipedija (:is:).
Maksimas Gorkis

**Maksimas Gorkis** (, gimė kaip *Алексей Максимович Пешков* 1868 m. kovo 28 d. Žemutinis Naugardas, Rusijos imperija – 1936 m. birželio 18 d. Maskva, Tarybų Sąjunga ) – žymus rusų rašytojas ir publicistas. Socrealizmo literatūros pradininkas. Ilgą laiką gyveno Italijoje.

## Kūryba

* rinkinys „Apybraižos ir apsakymai“ («Очерки и рассказы», 3 tomai, 1898-1899),
* romanas „Motina“ («Мать», 1906-1907)
* pjesė „Dugne“ («На дне», 1902)
* publicistinė knyga „Nesavalaikės mintys“ («Несвоевременные мысли», 1918), kritikuojanti V. Lenino pasirinktą revoliucijos kelią
* autobiografinė trilogija:
** „Vaikystė“ («Детство», 1913-1914)
** „Tarp žmonių“ («В людях», 1915-1916)
** „Mano universitetai“ («Мои университеты», 1922)
Gradientinis nusileidimas

**Gradientinis nusileidimas** – optimizavimo metodas, besiremiantis tuo, kad skaliarinio lauko gradientas visada rodo greičiausio lauko augimo kryptį, o antigradientas – greičiausio mažėjimo kryptį.

Naudojant gradientinio nusileidimo metodą kartojamas žingsnis, nusakomas formule

: \mathbf{x}_{n+1}=\mathbf{x}_n-\gamma_n \nabla F(\mathbf{x}_n),\ n \ge 0.

Čia x_{n} – ankstesnė parametro, pagal kurį optimizuojama, reikšmė, x_{n+1} – nauja šio parametro reikšmė, F() – tikslo funkcija, o \gamma_n – žingsnio dydis, kuris gali būti arba pastovus, arba keičiamas kiekviename žingsnyje.

## Taikymas
Gradientinio nusileidimo algoritmas yra plačiai naudojamas apmokyti mašininio mokymosi modelius ir neuroninius tinklus.

## Šaltiniai
Pamukalė

**Pamukalė** ( – „medvilnės pilis“) – mineralinės versmės pietvakarių Turkijoje, Denizlio provincijoje, Didžiojo Mendereso slėnyje, prie senovinio Hierapolio miesto griuvėsių.

Mineralinis vanduo, turintis daug druskų, teka kalnų šlaitais žemyn, apnešdamas uolas kalkių sluoksniu. Laikui bėgant susiformavo kalkių terasos, baseinai, sienos. Pamukalės vandenyse senovėje maudydavosi graikų ir romėnų didikai, imperatoriai. Tai vienas svarbausių Turkijos turistinių objektų, 1988 m. įtrauktas į UNESCO pasaulio paveldo sąrašą.
Diego Velázquez de Cuéllar

**Diegas Velaskesas de Kueljaras** (*Diego Velázquez de Cuéllar*; g. 1465 m. Kueljare, Ispanijoje – m. 1524 m. birželio 12 d. Santjago de Kuboje) – ispanų konkistadoras, Kubos užkariautojas ir valdytojas.

## Biografija

Diegas Velaskesas gimė Kueljare, Segovijos regione. 1493 m. dalyvavo kelionėje į Naująjį Pasaulį su Kristupu Kolumbu. Apsigyveno Espanjoloje. 1511 m. Diego Kolumbo nurodymu pradėjo Kubos užkariavimą. Saloje kūrė ispanų miestus, įskaitant Havaną ir Santjago de Kubą. Buvo paskirtas salos valdytoju. 1513 m. iniciavo vergų iš Afrikos gabenimą į salą.

Organizavo ekspedicijas į vakarus, tarp jų 1517 m. Fransisko Hernandeso de Kordobos kelionę į Jukataną. 1518 m. Diegas Velaskesas tapo pirmuoju Kubos generalgubernatoriumi, o jo jurisdikcijoje atsidūrė visa Vest Indija. Bandė sustabdyti Ernano Korteso žygį į Meksiką, nusiųsdamas Panfilo de Narvaeso armiją. Tačiau Korteso kariai įveikė Narvaesą ir pratęsė kelionę. Po Velasekeso mirties 1524 m., Vest Indijos salų valdymas perduotas Naujajai Ispanijai.
Pitagorininkai

**Pitagorininkai** – Pitagoro įsteigtos mokyklos nariai, gyvenę Krotone (Pietų Italija) į vienuolių bendruomenę panašioje bendrijoje. Šioje mokykloje buvo sukurtas mokslas, kurio branduolį sudaro klausimas apie skaičiaus reikšmę. Veikiausiai remdamiesi atradimu, kad muzikinės gamos intervalus galima kildinti iš virpančių stygų ilgių santykių, pitagorininkai iškėlė mintį, kad visos tikrovės esmė yra skaičiai. Skaičiai sukuria kosmo tvarką apibrėždami ir apribodami tai, kas neapibrėžta (*apeiron*). Daiktai esą skaičių atvaizdai, jų esmės forma esąs matematinis pavidalas.

Skaičių sekoje yra skirtumų: antai vienetas pranoksta kitus skaičius – jis yra jų pradas. Nelyginis skaičius laikomas ribotu ir tobulu, o lyginis – neribotu ir netobulu.
Pitagorininkai taikė skaičių teoriją įvairiose srityse:

# Matematikoje jie siekė sukurti sistemas ir pagrįsti jas aksiomomis. "Pitagoro teorema" veda į iracionalių skaičių atradimą;
# Jie sukūrė kosmo įvaizdį, pagal kurį tam tikrais intervalais išsidėstę dangaus kūnai ratu sukasi apie nejudamą centrą;
# Etikoje taip pat vyrauja harmonijos idėja; pitagorininkai netgi bandė tapatinti dorybes su tam tikrais skaičiais.

Nors pitagorininkų matematikos ir muzikos tyrinėjimai buvo moksliniai, vis dėlto ši mokykla buvo religinio bei mistinio pobūdžio. Tai labai gerai matyti įsigilinus į pitagorininkų sielų persikūnijimo mokslą, į kūno ir sielo atskyrimo idėją: siela yra tikroji žmogaus esmė, kurią būtina išlaisvinti iš ją teršiančio kūno.
Empedoklis

**Empedoklis** (, apie 490-430 m. pr. m. e.) – senovės graikų filosofas, teigęs, jog egzistuoja keturi elementai, kuriuos judina meilės ir neapykantos jėgos: vanduo, žemė, ugnis ir oras.

Viešpataujant tik meilei, jie susilieja į homogenišką junginį, tačiau neapykanta juos išskiria. Jei abi jėgos veikia tik tarpusavyje rungtyniaudamos, tai, susimaišius elementams, atsiranda konkretūs daiktai. Suvokimo teorijoje Empedoklis teigė, jog sklindančios išskyros įsismelkia į jutimo organų angas, jei tik jas tiksliai atitinka, panašūs dalykai atpažįsta vienas kitą.
Mersinas

**Mersinas** – miestas pietų Turkijoje, į pietvakarius nuo Adanos, uostas prie Viduržemio jūros; provincijos centras. Tekstilės, maisto, naftos perdirbimo pramonė, automobilių surinkimas. Svarbus prekybinis punktas (išvežami naftos produktai, medvilnė, citrusai, įvežama nafta), kursuoja keltas į Kiprą.

Veikia Mersino universitetas (įkurtas 1992 m.). Vyksta tarptautinis muzikos festivalis.

## Istorija

Antikoje miestas buvo žinomas kaip ***Zefironas*** (). Romėnų laikais imperatoriaus Adriano garbei vadintas ***Adrianopoliu*** (). 1473 m. miestą užkariavo Osmanų imperija.

## Sportas
* Mersin İdman Yurdu (futbolas)

## Šaltiniai
Eskišechiras

**Eskišechiras** – miestas vakarinėje Turkijoje, pusiaukelėje tarp Ankaros ir Bursos prie Porsuko upės; provincijos centras. Susisiekimo mazgas ir pramoninis centras. Maisto, cemento, tekstilės, medienos apdirbimo, mašinų gamybos pramonė. Apylinkėse išgaunama chromo rūda.

## Istorija

Miestas įkurtas frygų apie 1000 m. pr. m. e. Antikoje buvo žinomas kaip ***Dorilajonas*** () ir minimas kaip gražiausias miestas Anatolijoje.

## Sportas
* Eskişehirspor (futbolo klubas)

## Nuorodos
* Nuotraukų galerija
Sevilijos metropolitenas

**Sevilijos metropolitenas**, () – automatinio žmonių pervežimo (VAL) technologijos metropoliteno sistema Sevilijos (Ispanija).

## Istorija
Projektą 1999 m. pradėjo Sevilijos Metropoliteno korporacija (*Sociedad del Metro de Sevilla*), kurią įkūrė buvęs Sevilijos gubernatorius Alechandras Rochas Markosas (*Alejandro Rojas Marcos*).

Pirmasis sistemos plėtros etapas vadinamas „Linea 1“. Šią liniją sudaro 22 stotelių, kurios susijungia su *Ciudad Expo* geležinkelio stotimi *Condequinto*.
Pirma ir šiuo momentu vienintelė metro linija buvo atidaryta 2009 metų balandžio 2 d., o paskutinė atkarpa, jungianti *Olivar de Quintos* geležinkelio stotį su *Ciudad Expo*, bus atidaryta 2009 m.

## Bendra informacija
Ši metropoliteno sistema įžymi tuo, kad tai – vienas naujausių ir moderniausių metro Europoje.
Kelionė kainuoja vieną eurą, metropolitenas veikia kasdien nuo 6:00 iki 23:30.

## Sevilijos metropolitenas stotelių sąrašas - Linea 1 (Balandžio 2, 2009)

* Ciudad Expo
* Cavaleri
* San Juan Alto
* San Juan Bajo
* Parque de los Príncipes
* Blas Infante
* Plaza de Cuba
* Puerta de Jerez  (2010)
* Prado
* San Bernardo
* Nervión
* Gran Plaza
* Mayo
* La Plata
* Amate
* Cocheras
* Guadaira
* Pablo de Olavide
* Condequinto
* Montequinto 
* Europa 
* Olivar de Quinto 

## Nuorodos

* Oficialus Sevilija metropoliteno tinklalapis 
* Sevilla21.com 
* Sevilijos metropolitenas, Urbanrail.net
Urfa

**Urfa** (), **Šanliurfa** (), **Riha** () – miestas pietryčių Turkijoje, netoli sienos su Sirija, į rytus nuo Gaziantepo; provincijos centras. Prekybinis ir transporto centras. Tabako, maisto, lengvoji pramonė. Vilnos, kviečių eksportas.

Pasakojama, kad Urfos apylinkėse gimęs Abraomas.

## Istorija

Urfa gyvenama nuo IV (ar net VIII) a. pr. m. e., nors už 15 km į šiaurės rytus nuo miesto aptikta *[[Giobekli Tepė|Göbekli Tepe]]* istorinė vietovė, datuojama X a. pr. m. e. Miestas buvo Mesopotamijos civilizacijos dalis. Aleksandro Makedoniečio laikais čia iškilo **[[Edesa|Edesos]]** () miestas. VI a. regioną užkariavo musulmonai. Kryžiaus žygių metu įkurta Edesos kunigaikštystė. 1144 m. Urfą susigrąžino turkai.

## Sportas
* Şanlıurfaspor – sporto klubas; žinomas dėl futbolo ekipos.
* Balandžio 11-osios dienos stadionas („Şanlıurfa 11 Nisan“) stadionas, talpinantis 28 965 žiūrovus.

## Šaltiniai
Norvegijos šventės

**[[Norvegija|Norvegijos]] šventės**:

* Sausio 1 d. - Naujieji metai (*Nyttårsdag*).
* *kilnojama data* - Velykos (pirmoji diena - *Første påskedag*, antroji diena - *Andre påskedag*).
* Gegužės 1 d. – Darbo žmonių šventė (*Første mai*).
* Gegužės 17 d. – Konstitucijos (Nepriklausomybės) diena, pagrindinė šalies šventė (*Syttende mai or Grunnlovsdagen*).
* *kilnojama data* – Sekminės (*Pinse*).
* Gruodžio 25 d. – pirmoji Kalėdų diena (*Første juledag*).
* Gruodžio 26 d. - antroji Kalėdų diena (*Andre juledag*).

## Festivaliai
Norvegijoje birželį švenčiamas įdomus Edvardo Grygo jubiliejus Bergene, vyksta šiuolaikinio meno festivalis Lyste, vasaros festivalis Osle, jūros laivų festivalis Bergene, vikingų festivalis Kopervike, tarptautinis teatrų festivalis Porsgrune, Nordkapo folkloro festivalis Honingsvoge, kasmetinis roko festivalis "Norvegijos miškas" Kalvėjo saloje, tarptautinis muzikos festivalis Šiene, kamerinės muzikos festivalis Risiore, Šiaurės Norvegijos festivalis Harstade, menų festivalis Holmestrande.
Japoninis skirpstulas

**Japoninis skirpstulas** (*Zelkova serrata*) – guobinių (*Ulmaceae*) šeimos lapus metančių medžių rūšis, paplitusi Japonijoje, Korėjoje, rytų Kinijoje ir Taivane.

Aukštis 20-35 m, kamieno skersmuo 2 m (kartais iki 4 m). Laja plati, labai šakota. Lapai priešiniai, 3-11 cm ilgio, 1,3-7 cm pločio. Rudenį pasidaro oranžiniai arba raudoni. Žiedai 1,5 mm skersmens, žalsvi, be žiedlapių, apdulkinami vėjo. Vaisius – 2,5-3,5 mm skersmens sausas kaulavaisis.

Japoninis skirpstulas auginamas kaip dekoratyvinis medis. Yra išveista daug veislių.
Samsunas

**Samsunas** – miestas šiaurės Turkijoje, uostas Juodosios jūros pakrantėje. Provincijos centras. Per Samsuną eina Trabzono–Zonguldako plentas; geležinkelis ir plentas į Amasiją, yra oro uostas, dujotiekis į Ankarą. Tabako auginimo rajono centras. Maisto, tabako, chemijos pramonė, metalo apdirbimas. Žvejyba. Yra universitetas, Atatiurko muziejus.

## Istorija

VI a. pr. m. e. graikai įkūrė ***Amiso*** () koloniją. III a. pr. m. e. miestas tapo Ponto karalystės dalimi. 47 m. pr. m. e. užėmė romėnai, o 1200 m. seldžiukai.

## Sportas
* Samsunspor (futbolas)

## Šaltiniai
Erzurumas

**Erzurumas** – miestas rytų Turkijoje, Armėnijos kalnyne (1757 m aukštyje), prie Karasu upės. Provincijos centras. Keliai į Karakesę, Sivasą. Maisto, avalynės, baldų, metalo apdirbimo pramonė. Atatiurko universitetas. XIII a. Čiftės minareto medresė. Slidinėjimo centras.

## Istorija

Miestas senovėje priklausė Armėnijai ir vadinosi ***Karinu*** (). Bizantijos laikais vadinosi ***Teodosiopoliu*** (). XI a. užėmė musulmonai. 1829 m. Erzurumą užėmė Rusija, bet vėliau grąžino Osmanų imperijai.

## Sportas
* BB Erzurumspor futbolo klubas.
* Erzurumspor buvęs futbolo klubas. Veikė 1968-2015 m.
Erdžijas

**Erdžijas** () – užgesęs stratovulkanas centrinėje Turkijoje, į pietus nuo Kaiserio. Aukštis 3916 m (aukščiausia Mažosios Azijos pusiasalio vieta). Kalnas smarkiai erudavęs, su daug kraterių. Manoma, kad paskutinis išsiveržimas įvyko 253 m. pr. m. e. Viršūnę dengia ledynas. Slidinėjimas.
Foretold in the Language of Dreams

**Foretold in the Language of Dreams** – 2002 m. bendras Natacha Atlas ir Marc Eagleton albumas. Jame skamba Natašos Atlas atliekamos arabiškos dainos, tačiau joms būdingas ambient stilius (poetiškos, melodijos gilios, daugiatoniai balsai), mistiniai, psichodeliniai motyvai.

## Dainos
# *Etheric Messages*
# *Dawn Bayati*
# *Zitherbell*
# *Sobek On The Prowl*
# *Therapeutic Space*
# *Simun*
# *Power Of Vibrations*
# *Damascus*
# *Yeranos*
# *Meetings With Reconciliation*
# *Solace*

## Autoriai
* Natacha Atlas – vokalas
* Andrew Cronshaw – citra
* Abdullah Chhadeh – siriškas kanunas
* Avaton (graikų grupė)
* Marc Eagleton – aranžuotė
* Salim Benouni – smuikas
* Hamid Mantu
Ambientinė muzika

**Ambientinė muzika** arba **atmosferinė muzika** – foninė muzika. Tai muzikos žanras, kuriame didelė svarba skiriama garsams. Ritmas, aranžuotė ir melodija – nėra esminiai komponentai kuriant ambientinę muziką.

Dauguma žanrų kovoja dėl klausytojo dėmesio, kurdami klausymo patirtį, kuria skatina klausytoją įtraukti per patrauklius ir lengvai įsimintinus garsus. Ambientinė muzika skiriasi, nes tai yra žanras, kuriame kuriama garso atmosfera be jokio nuoseklaus ritmo. Ji gali skambėti nepaprastai sudėtingai dėl laisvos formos progresijos, bet kartu ir primityviai dėl savo minimalistinio pobūdžio.

Ambientinėje muzikoje didžiausias dėmesys skiriamas skambėjimo erdvei – dažnai naudojamas klausytoją iš visų pusių apsupantis erdvinis efektas. Tembrai dažniausiai švelnūs, o melodijos svaigios. Neretai ambientinė muzika susiejama su vaizdinėmis projekcijomis – vyrauja ramūs ir paslaptingi vaizdai, montažas labai lėtas ir sklandus (todėl ambientiniai garso takeliai dažnai naudojami filmuose ir laidose).

Turėdama tokį dviprasmišką apibrėžimą, ambientinė muzika įgauna įvairiausių formų, tačiau, pasak pradininko Brajano Eno, „ambientinė muzika turėtų būti ignoruojama tiek, kiek ji yra įdomi“, taip dar labiau pabrėždamas ramybės sukūrimo ir erdvės suteikimas mąstysenai.

Ambientinė muzika turi chillout, Naujojo Amžiaus, elektroninės muzikos, džiazo, kartais regio, roko, akademinės muzikos, noise elementų. Atliekama elektroniniais, įvairiais tautiniais pasaulio instrumentais, kartojami ilgi, trumpi ir paprasti motyvai.

Ambientinė muzika savo žanru labai artima ir dažnai persipina su chillout ir Naujojo Amžiaus muzika.

## Istorija
Ambientinės muzikos pradininku laikomas Brajanas Eno (*Brian Eno*). Pavyzdžiui, daugelis ankstyvųjų Briano Eno kūrinių buvo specialiai sukurti taip, kad susilietų su klausytojo aplinka, labiau kaip foninė tekstūra, o ne atlikimas. Tačiau aplinkos muzika gali būti tokia pat intensyvi ir visaapimanti – ji gali būti savotiška pojūčių perkrova, kuri klausytoją įsuka į savo pasaulį, o ne pasklinda fone.

## Atlikėjai

* Aarktica
* Alio Die
* Biosphere
* Brian Eno
* Boards of Canada
* Carbon Based Lifeforms
* Children of the Bong
* Chris Zabriskie
* Edgar Froese
* Enigma
* Hammock
* Helios
* Jean Michel Jarre
* Jääportit
* Jean Ven Robert Hal
* Karl Sanders
* Moby
* Mortiis
* Numina
* Port Blue
* The Orb
* Sigur Rós
* Solar Fields
* Steve Roach
* Michael Stearns
* Tangerine Dream
* Vangelis

## Taip pat skaitykite
* Kosminė muzika
* Dark ambient
* Ethereal
* Chillout muzika
* Naujojo Amžiaus muzika

## Šaltiniai

## Nuorodos
* di.fm / Ambient (''ambientinės muzikos kanalai'') | svetainė *[[Anglų kalba|anglų k.]]*